17/02/2021 | Administración LocalMunicipal
Fene
Secretaría
Bases de selección da convocatoria para creación dunha lista de aspirantes para o nomeamento como funcionario/a interino/a do grupo: A; subgrupo: A2; escala: administración xeral/especial; subescala: técnica; mediante o sistema de concurso-oposición

Mediante Resolución da Alcaldía núm.167/2021 de data 10.02.2021, convocouse o proceso selectivo para a creación dunha lista de aspirantes a técnico/a de xestión mediante o sistema de concurso-oposición, acordándose o que segue: “PRIMEIRO.- Aprobar as bases reguladoras da convocatoria de selección nos termos seguintes: O obxecto desta convocatoria é a creación dunha lista de aspirantes a técnico/a de xestión, para ser nomeado/a como funcionario/a interino/a, de prazas do grupo: A; subgrupo: A2; escala: administración xeral/especial; subescala: técnica. Co resultado desta selección configurarase unha lista de aspirantes que se poderá utilizar cando se dea algún suposto legal para a cobertura destes postos con carácter interino (vacantes, baixas, vacacións, exceso ou acumulación de tarefas, execución de programas de carácter temporal.). Os nomeamentos solo poderán levarse a cabo cando sexa posible a súa cobertura de conformidade cos requisitos esixidos pola normativa aplicable -artigos 10.1 do EBEP e 23.2 da Lei 2/2015 do emprego público de Galicia e, neste ano, o artigo 19. Catro da Lei 11/2020 de orzamentos xerais do Estado para o ano 2021 e previa acreditación no expediente da existencia de crédito adecuado e suficiente para esta finalidade. A lista de aspirantes creada terá vixencia ata o 31.12.2026 e terá en todo caso o carácter de supletoria ou complementaria da lista de aspirantes aprobada por Resolución da alcaldía 115/2020 mentres se manteña a súa vixencia ata o 31.12.2024, isto é, no período temporal ata o 31.12.2024 só se acudirá a esta nova bolsa no caso de non contar con aspirantes dispoñibles na bolsa aprobada por Resolución da alcaldía 115/2020. En virtude do disposto ao respecto pola normativa de aplicación (artigos 10.2 do TRLEBEP e 24.1 da LEPG), e atendendo á urxencia concorrente, a selección do dito persoal funcionario interino realizarase mediante un procedemento áxil, segundo o previsto na base sexta, e que respectará, en todo caso, os principios de igualdade, mérito, capacidade, publicidade e libre concorrencia. O sistema selectivo empregado será o concurso-oposición libre, no que a fase de concurso será desenvolta en segundo lugar, e á que so poderán acceder aqueles aspirantes que teñan superado a fase previa de oposición, motivado en axilizar no posible o proceso de selección, sen que supoña un detrimento dos principios de igualdade, mérito, capacidade, publicidade e libre concorrencia. Para poder participar no proceso selectivo o/as aspirantes deberán reunir, antes do remate do prazo de presentación de solicitudes de participación, os seguintes requisitos: a) Ter a nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de Emprego Público de Galicia (LEPG), permita o acceso ao emprego público. b) Estar en posesión, ou en condicións de obtelo na data na que remate o prazo de presentación de solicitudes, dun título universitario de Grao, Diplomatura Universitaria ou equivalente. No caso de titulacións obtidas no estranxeiro, deberase estar en posesión da credencial que acredite a súa homologación. c) Non ter sido separado/a mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa houbera sido separada ou inhabilitada. No caso de persoal laboral, non ter sido separado mediante expediente disciplinario de ningunha Administración pública ou dos órganos constitucionais ou estatutarios das CCAA, nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros Estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. d) Ter cumpridos os 16 anos e non exceder, no seu caso, da idade máxima de xubilación forzosa. e) Posuír a capacidade funcional para o desempeño das tarefas. f) Estar en posesión do CELGA 4, ou equivalentes, ou estar en condicións de obtelo antes do remate do prazo de presentación de instancias. A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten dito coñecemento da Lingua Galega requirido (CELGA 4, ou equivalentes), ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega, de conformidade ao previsto para o segundo exercicio da fase de oposición nas base sétima, e que cualificará ao/á aspirante como apto ou non apto. As solicitudes para tomar parte no proceso selectivo presentaranse, conforme ao modelo que figura como anexo I das presentes bases, no Rexistro xeral do Concello, podendo presentarse tamén conforme ao sinalado no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. O prazo de presentación de solicitudes de participación será de 7 días naturais contados a partir do seguinte ao da publicación das presentes bases no Boletín Oficial da Provincia. Xunto coa dita solicitude, que inclúe tamén, declaración responsable do cumprimento dos requisitos de participación e da veracidade da documentación/información achegada, con compromiso de presentación da xustificación documental no seu caso requirida, os/as aspirantes deberán achegar inescusablemente a seguinte documentación: -Copia do documento nacional de identidade, ou pasaporte. -Copia do título requirido para acceder ao proceso selectivo, ou da documentación acreditativo de estar en condicións de obtelo na data na que remate o prazo de presentación de solicitudes, con arranxo ao sinalado no apartado b) da base terceira. -Copia dos documentos que acrediten os méritos alegados para a fase de concurso conforme á base sexta. A prestación de servizos deberá acreditarse coa copia do certificado expedido polo fedatario público da correspondente administración ou coa copia do nomeamento/contrato de traballo e o informe de vida laboral. A formación acreditarase mediante copia do título correspondente da entidade/organismo que realizou a actividade formativa. -Copia de documento acreditativo de estar en posesión, ou en condicións de obtelo na data na que remate o prazo de presentación de solicitudes, do CELGA 4 (ou equivalentes). -Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social, ou aqueloutro órgano competente ao efecto, que acredite tal condición; debendo achegar, asemade, certificado dos citados órganos, ou da administración sanitaria competente, acreditativo da compatibilidade co desempeño das tarefas e funcións correspondentes. Debendo advertir, asemade, xunto á presentación da solicitude, se precisaran dalgún tipo de adaptación nas probas a desenvolver. Rematado o prazo de presentación de instancias, a Alcaldía ditará resolución de aprobación da lista provisional de aspirantes admitidos/as e excluídos/as, que se fará pública no taboleiro de edictos e na web do Concello, relacionándose os aspirantes excluídos con indicación da causa da súa exclusión. Os aspirantes disporán dun prazo de 3 días hábiles para a emenda das deficiencias que se sinalen. Estas emendas serán aceptadas ou rexeitadas na resolución que aprobe a lista definitiva, que se publicará no taboleiro de edictos en na páxina web do Concello e na que se incluirá a composición do tribunal –de non terse designado nun momento anterior, así como o lugar, data e hora fixados para o inicio dos exercicios do proceso selectivo. Contra a resolución na que se declare a lista definitiva de admitido/as e excluído/as, poderase interpoñer potestativamente recurso de reposición, no prazo dun mes, ante o órgano que ditou o acto, ou directamente recurso de contencioso-administrativo no prazo de dous meses, ante a xurisdición contenciosa-administrativa, contados a partir do seguinte ó da publicación no taboleiro de edictos e na páxina web do concello. O resto das resolucións serán expostas no taboleiro de edictos e publicadas na páxina web do concello.1. O tribunal cualificador será designado pola alcaldía (en virtude do artigo 21.1. g) da Lei 7/1985 reguladora das bases do réxime local) e, en base ó establecido pola Lei 2/2015 do emprego público de Galicia, estará integrado polos seguintes membros: - Presidenta/e (titular e suplente): Unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida. - Vogais (titulares e suplentes): Tres funcionarias/os de carreira pertencentes a un corpo ou escala para ingreso no cal se requira titulación igual ou superior á de agora esixida. - Secretaria/o (titular e suplente): Secretaria do Concello de Fene ou persoa que legalmente lle substitúa e, como suplente, unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida.2. O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente/a e o/a secretario/a ou persoa en quen delegue. De tódalas reunións que faga o tribunal o/a secretario/a redactará a correspondente acta.3. Os membros do tribunal absteranse de intervir e o comunicarán á autoridade convocante cando concorra algunha das circunstancias previstas no artigo 23.2 de Lei 40/2015 de réxime xurídico do sector público. O/as aspirantes poderán recusar ós membros do tribunal cando concorran aquelas circunstancias.4. O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5. O tribunal poderá dispoñer a incorporación ós seus traballos de asesores, con voz e sen voto, para as probas en que así o estimen necesario ou conveniente.6.- Os membros concorrentes ás sesións do Tribunal e para os efectos de percepcións de asistencias se clasificarán consonte o disposto no artigo 33 do Real Decreto 462/2002 sobre indemnizacións por razóns de servizo. En todo o non previsto nas presentes bases, o procedemento de actuación do tribunal axustarase ao establecido na normativa aplicable á formación da vontade dos órganos colexiados. A selección realizarase de conformidade co previsto nas presentes bases polo sistema de concurso-oposición libre co/as candidato/as que no prazo establecido presentaran a súa documentación. O/as aspirantes convocaranse para cada exercicio en chamamento único, sendo excluídos do concurso-oposición o/as que non comparezan, agás nos casos debidamente xustificados e apreciados discrecionalmente polo tribunal. O/as aspirantes deberán acreditar a súa personalidade coa exhibición do documento nacional de identidade ou pasaporte. Os anuncios de celebración dos exercicios, a cualificación dos exercicios e o resultado do proceso selectivo farase pública mediante a publicación da correspondente acta/anuncio do tribunal no taboleiro de edictos e na páxina web do concello. O sistema selectivo empregado será o concurso-oposición libre, no que a fase de oposición precederá á de concurso. Á fase de concurso so poderán acceder aquele/as aspirantes que teñan superado a fase previa de oposición (por teren superado todos os exercicios que lle resultan obrigatorios), e a puntuación obtida na mesma sumarase á obtida na fase de oposición (sempre que as persoas aspirantes a superasen). Os exercicios da fase de oposición serán de carácter obrigatorio e eliminatorio para todas as persoas aspirantes; sen prexuízo da proba específica de coñecemento de lingua galega, que só será obrigatoria para as persoas aspirantes que non teñan acreditado estar en posesión do nivel de coñecemento de galego requirido, con arranxo ao sinalado no apartado f da base cuarta. Non poderán superar a fase de oposición nin, consecuentemente, o concurso-oposición nin o proceso selectivo, aqueles aspirantes que non teñan superado a totalidade dos exercicios que lle resultan obrigatorios. A puntuación definitiva estará determinada pola suma da puntuación obtida na fase de concurso e na fase de oposición (en primeiro lugar valorarase a fase de concurso). En caso de empate prevalecerá a puntuación obtida na fase de oposición sobre a fase de concurso. De persistir o empate, o tribunal realizará un sorteo para decidir a orde dos aspirantes. A oposición consistirá no desenvolvemento, por parte de todas as persoas aspirantes, dun exercicio de carácter obrigatorio e eliminatorio; xunto con outro unicamente obrigatorio para as que non acrediten estar en posesión do nivel de coñecemento de galego requirido (CELGA 4, ou equivalentes). Exercicio práctico: consistente na redacción dun informe con proposta de resolución, coa posibilidade de introdución de preguntas curtas ata un máximo de dez, durante un tempo máximo de 3 horas, sobre un ou varios supostos prácticos que proporá o Tribunal inmediatamente antes do comezo do exercicio. Os supostos formulados polo Tribunal versarán sobre o contido das materias comprendidas no temario de ANEXO I, podendo os aspirantes facer uso de textos legais, en soporte papel, non comentados. Puntuarase cun máximo de 10 puntos, quedando eliminados aqueles que non obteñan un mínimo de 5 puntos, correspondendo ao tribunal determinar os coñecementos mínimos requiridos para acadar a puntuación necesaria para superalo. O tribunal valorará a capacidade de análise, a sistemática na fundamentación, a formulación de conclusións, a adecuada interpretación da normativa aplicable ao caso concreto e coñecementos teóricos demostrados e a súa explicación/aplicación razoada no desenvolvemento e resolución do suposto ou supostos prácticos plantexados. En aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten coñecementos en lingua galega (CELGA 4 ou equivalente) terán unha proba de galego que consistirá na tradución sen dicionario dun texto proposto previamente polo tribunal, de castelán ao galego, nun tempo máximo de vinte minutos. Este exercicio será cualificado de apto ou non apto. Quedarán exentas da realización desta proba aquelas persoas que acrediten, coa presentación da instancia, estar en posesión do CELGA 4 ou equivalente. Á fase de concurso só poderán acceder aqueles aspirantes que teñan superado a fase previa de oposición (por teren superado todos os exercicios que lle resultan obrigatorios). Serán obxecto de valoración os servizos prestados na Administración Local como persoal dos grupos profesionais A1 ou A2 (ou equivalentes) en prazas/postos/categorías ou con funcións adscritas aos servizos económicos municipais (control e fiscalización interna da xestión económico-financeira e orzamentaria, contabilidade, tesourería, recadación ou análogas/relacionadas): 0,10 puntos por cada mes completo de servizos ata a data de publicación desta convocatoria no BOP, e cun máximo de 2 puntos. Para a acreditación dos méritos anteditos deberase achegarse, como mínimo, a seguinte documentación xustificativa: −No caso de servizos prestados en réxime laboral, mediante copia do contrato de traballo, xunto con certificación de vida laboral acreditativa de ditos servizos e expedida pola tesourería xeral da seguridade social. −No caso de que os servizos prestados fosen como persoal funcionario, mediante copia da resolución do nomeamento e/ou a toma de posesión e acta de cese, xunto con certificación de vida laboral acreditativa dos ditos servizos e expedida pola tesourería xeral da seguridade social. En todo caso, desta documentación xustificativa debera concluírse, de xeito claro e inequívoco, as prazas/postos/categorías e/ou funcións desempeñados. De non ser así, o/a aspirante poderá achegar, complementariamente, certificación con indicación expresa das funcións ou praza/posto/categoría desempeñados, e expedido polo funcionario/a ou órgano competente ao efecto. Non se terán en conta outras formas de acreditación dos servizos diferentes das anteriormente sinaladas; e en ningún caso un certificado de servizos prestados poderá substituír ao contrato de traballo ou a resolución de nomeamento e/ou a toma de posesión, podendo achegarse, en todo caso, como documentación xustificativa complementaria. No caso de acreditación de períodos de traballo por días, un mes virá determinado pola acumulación de 30 días de traballo. Os servizos a tempo parcial serán valorados proporcionalmente. - Por acreditar formación académica. Unicamente serán valorados aqueles méritos formativos realizados por centros homologados, colexios profesionais, sindicatos, Administracións Públicas e similares acreditados oficialmente. Non serán tidos en conta aqueles cursos nos que non figure o número de horas lectivas ou teñan unha duración inferior a 10 horas, así como tampouco a asistencia a xornadas, seminarios ou simposios * Por formación relacionada coas seguintes materias e áreas: réxime local, procedemento administrativo común, contratación administrativa, emprego público, xestión económico-financeira e orzamentaria, contabilidade, tesourería e recadación: Por hora/crédito de formación: 0,05 puntos ata un máximo de 4 puntos. Para a acreditación desta formación deberase achegar copia do título correspondente ou do certificado acreditativo expedido pola entidade/organismo organizador ou responsable da actividade formativa. Valoraranse por unha soa vez as diferentes accións formativas referidas a unha mesma materia (agás que quede claramente diferenciado que o contido tivera sido diferente, ou que se tratase de actualizacións), valorándose, unicamente, o de nivel superior ou avanzado. Obterase sumando a puntuacións acadadas na fase de concurso e na de oposición; suma que só procederá no caso dos/as aspirantes que teñan superado os exercicios da fase de oposición. No caso de empate na puntuación total terase en conta, primeiramente, a puntuación obtida no exercicio obrigatorio para todos os aspirantes da fase de oposición e, de non desfacerse así o empate, acudirase á puntuación acadada na fase de concurso. De persistir o empate, o tribunal realizará un sorteo para decidir a orde dos aspirantes. Na acta da última sesión do tribunal de selección incluirase unha lista dos/as aspirantes que superaron o proceso selectivo, ordenados por puntuación. A puntuación total de cada un dos aspirantes será a suma da puntuación obtida na fase de oposición e na fase de concurso. A acta do tribunal de selección elevarase á alcaldía para que dite a resolución de aprobación da lista de aspirantes. A lista de aspirantes creada terá vixencia ata o 31.12.2026. O funcionamento da lista rexerase polas seguintes normas: Os chamamentos para a formalización dos nomeamentos/contratacións realizaranse en base á orde de prelación vixente, en cada momento, entre os/as integrantes da bolsa de traballo; e, polo tanto, respectando a posición ordinal (por orde descendente) que, en cada momento, ostenten nela. En caso de oferta simultánea de varias contratacións, estas ofreceranse en bloque, para a súa elección segundo a orde de prelación de aspirantes. Os chamamentos realizaranse por vía telefónica e correo electrónico, ao número e dirección de correo electrónico facilitados, polo/as integrantes da bolsa de traballo, no momento de terse presentado ao proceso selectivo para a súa creación; así, en aras a unha adecuada eficacia deste procedemento, os/as interesados/as deberán comunicar ao Concello, baixo a súa responsabilidade, calquera alteración destas datos de contacto, a efectos de chamamento, que se puidera ter producido. Realizaranse un máximo de tres chamadas telefónicas, durante unha mesma xornada laboral (entendida dende as 9:00 ás 14:00 horas), a distinta horas e cun intervalo mínimo dunha hora. No caso de non terse producido resposta ás ditas chamadas, remitirase un correo electrónico final (dentro da mesma xornada). Tanto na chamada telefónica como no correo electrónico indicarase, como mínimo, a tipoloxía/modalidade da incorporación temporal ofertada (coa duración prevista, en caso de coñecerse, e/ou causa de finalización), si se está a expensas de que acepten os/as integrantes da lista anteriores e que tiveran sido chamados previamente, o prazo máximo para a resposta e o número de teléfono e correo electrónico para poder contactar, a tales efectos, co Concello. Darase un prazo máximo de 24 horas (contado dende a hora de contestación da chamada ou, de non producirse, dende a hora da última chamada sen resposta) para aceptar, ou non, a oferta realizada. a) De non terse producido ningún tipo de resposta ao chamamento (no prazo máximo antedito), aplicaranse ao/á integrante os mesmos efectos, en relación coa súa situación na bolsa, que os previstos para os supostos de rexeitamento inxustificado do chamamento e, polo tanto, nos termos do sinalado a continuación, implicará o seu pase ao último lugar da bolsa; e así, sucesivamente, para cada un dos/as integrantes que incorran en falta de resposta. b) De terse respondido a dito chamamento, no prazo sinalado, procederase do seguinte xeito, segundo se teña producido á aceptación ou rexeitamento da oferta de incorporación realizada: b.1.- No suposto de rexeitamento da oferta, o/a interesado/a deberá alegar algunha das causas/situacións xustificadas que continuación se relacionan, sen prexuízo daqueloutras de forza maior que poidan alegarse e que serán obxecto de apreciación e estimación discrecional e potestativa por parte da Alcaldía; e todas elas deberán acreditarse documental e fidedignamente no prazo máximo de 5 días hábiles dende o dito rexeitamento. De cumprise co antedito, conservará a súa posición ordinal dentro da bolsa; de non ser así, pasará ao último lugar desta. As ditas causas/situacións de rexeitamento xustificado serán as seguintes: 1. Concorrencia de parto, permiso por nacemento, adopción ou acollemento, permiso de paternidade, risco durante o embarazo, risco durante o período de lactación natural e/ou situacións asimilables.2. Estar en situación de incapacidade temporal transitoria por continxencias comúns ou profesionais, acreditado co correspondente parte médico de baixa.3. Estar en situación de servizo activo en calquera Administración Pública ou entidade integrante do sector público, ou ter sido seleccionado/nomeado e atoparse en prazo de toma de posesión ou contratación para acadar a dita situación 4. Estar nalgunha das situacións de servizos especiais contemplada pola normativa de aplicación 5. Ter vixente un contrato de traballo cunha empresa/entidade privada, ou exercer como autónomo.6. Ter que coidar e/ou estar ao cargo dun familiar de ata segundo grao, cando este, por razóns de idade, accidente ou enfermidade non puidera valerse por si mesmo e non desenvolva unha actividade retribuída; ou situacións asimilables enmarcadas dentro do exercicio da conciliación laboral e familiar. b.2.- No suposto de aceptación da oferta, a Alcaldía resolverá a incorporación, na modalidade de emprego que proceda e na data prevista ao efecto, do/a integrante da bolsa chamado e que teña aceptado, ao que se lle requirirá para que antes desta no prazo concreto sinalado ao efecto, presente a seguinte documentación: a) Declaración responsable na que fará constar e manifestará (sen prexuízo da responsabilidade na que, no seu caso, e por falsidade na dita declaración, puidese incorrer): 1. Aceptación expresa do nomeamento ou contratación, segundo proceda 2. Seguir reunindo todos e cada un dos requisitos esixidos, e acreditados, no momento de terse presentado ao proceso selectivo.3. No caso do persoal funcionario, non estar separada ou separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para emprego ou cargo público por resolución xudicial, cando se trate de acceder ao corpo ou escala de funcionarios/as do que a persoa tivera sido separada ou inhabilitada. No caso de persoal laboral, non ter sido despedido/a mediante expediente disciplinario de ningunha administración pública ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para emprego ou cargo público por resolución xudicial, cando se trate de acceder á mesma categoría profesional á que pertencía.4. Non estar incurso/a en causa algunha de incapacidade nin de incompatibilidade, de conformidade coa normativa aplicable, que imposibilite a ocupación e desempeño do posto b) Número de afiliación á seguridade social. c) Acreditación documental da conta bancaria na que se farían os seus ingresos nominais. d) Certificado médico oficial asinado por un colexiado en exercicio no que conste expresamente que ten a capacidade funcional (capacidades e aptitudes físicas e psíquicas ) necesaria para o desempeño das funcións e tarefas da praza á que se accede. No caso de que, no prazo sinalado, non cumprira coa presentación da referida documentación (ou desta se deducira que non reúne os requisitos esixidos), ou ben non procedera á incorporación/toma de posesión, entenderase que renuncia/desiste dos seus dereitos inherentes, de tal xeito que non se procederá á súa efectiva incorporación e a Alcaldía proporá e resolverá a incorporación do/a aspirante que ocupe a seguinte posición ordinal na bolsa; e ademais, agás que poida acreditar, documental e fidedignamente, causas/razóns de forza maior que xustifiquen o dito incumprimento (que serán obxecto de apreciación e estimación discrecional e potestativa por parte da Alcaldía), pasará a ocupar o último lugar da bolsa. Así mesmo, tamén pasará a ocupar o dito último lugar da bolsa no caso de que proceda a renunciar ou desistir do posto de traballo, unha vez aceptado expresamente o nomeamento ou contratación, e antes de proceder á efectiva incorporación/toma de posesión/formalización do contrato de traballo. A acumulación, por un mesmo integrante da bolsa, de tres situacións de falta de resposta (en prazo) aos chamamentos, rexeitamento inxustificado, incumprimento da presentación da documentación previa á incorporación/toma de posesión e/ou do prazo/datas fixados ao efecto, dará lugar á súa baixa definitiva na bolsa. Igualmente, tamén serán causas de baixa definitiva as seguintes: 1. Solicitude de baixa voluntaria por parte dos/as integrantes da bolsa.2. Non reunir os requisitos requiridos (ou terse producido falsidade na acreditación destes). 3. Ter sido separado ou inhabilitado do servizo público.4. Falecemento, incapacidade permanente ou cumprimento da idade ordinaria de xubilación fixada, de ser o caso, en cada momento. En todo caso, a dita baixa definitiva deberá ser acordada, mediante resolución debidamente motivada, por parte da Alcaldía e deberase garantir aos afectados o trámite de audiencia. Ao obxecto da súa adecuada xustificación, consulta e acreditación administrativa, o/a empregado/a público/a que se teña encargado dos chamamentos fará constar, mediante dilixencia emitida ao efecto (e que obrará no expediente correspondente), os trámites efectivamente realizados; debendo indicar, cando menos, os días e horas nos que se realizaran as chamadas e o envío de correos electrónicos, así como do remate do prazo para responder ao chamamento, e se o/a aspirante tivo respondido en prazo e aceptado, ou non, a oferta de nomeamento realizada (e sen prexuízo daqueloutras incidencias/circunstancias que, de ser o caso, se estime oportuno reflectir). O persoal temporal que teña sido incorporado ao abeiro destas bolsas finalizará a súa relación de emprego, ademais de polas causas xerais que determinan a perda da condición de empregado público, cando rematen as causas que tiveran motivado a dita incorporación e o nomeamento ou contratación correspondentes ou, no seu caso, concorra algunha das restantes causas de finalización legalmente previstas, segundo o caso. Ao producirse a finalización da súa relación de emprego como persoal temporal regresará á posición ordinal que, en cada momento, lle corresponda dentro da bolsa, agás que a finalización da relación de emprego se debera a unha renuncia ao posto de traballo unha vez producida a contratación ou toma de posesión, en cuxo caso regresará á bolsa no seu último lugar; non obstante, nos casos nos que a relación de emprego finalice por mor dunha situación ou suposto legal con reserva de posto e/ou con garantía/posibilidade de reincorporación, manterá a súa posición ordinal na bolsa en tanto siga vixente a dita reserva de posto ou garantía/posibilidade de incorporación. a.- “Dispoñible”. Atoparse entre a listaxe de integrantes da bolsa á espera de ser chamado/a. b.-”Traballando”. Atoparse traballando para o propio Concello como consecuencia de ter sido nomeado/a ou contratado/a a través da bolsa. Finalizada a vixencia do correspondente contrato/nomeamento, pasarase novamente á situación de “dispoñible”, mantendo a posición ordinal anterior na bolsa de orixe, agás nos supostos excepcionais sinalados no apartado 4 anterior. No caso de que os/as empregados/as “traballando” se atopen incluídos como dispoñibles noutras bolsas de emprego temporal do Concello, poderán aceptar ou rexeitar outra contratación ou nomeamento temporal que se lles ofreza a través destas. No caso de aceptar, considerarase como “renuncia voluntaria” na súa relación de emprego en vigor e pasarán como “dispoñibles” ao final da bolsa de emprego da que tivera derivado a contratación ou nomeamento ao que se renuncie. c.- “Baixa definitiva”. Implica a exclusión definitiva da bolsa, e se derivará dos supostos/circunstancias sinalados no apartado 2 anterior. En todo caso, a dita baixa definitiva deberá ser acordada, mediante resolución debidamente motivada, por parte da Alcaldía e deberase garantir aos afectados o trámite de audiencia. As persoas que figuren na lista de agarda correspondente e teñan formalizado un nomeamento nesta Administración de duración igual ou inferior a un ano serán chamados para novos nomeamentos pola súa orde de prelación nos seguintes casos: 1. Cando o novo nomeamento sexa para a execución dun programa de carácter temporal.2. Cando o novo nomeamento sexa para a cobertura dunha praza vacante. A mellora só se ofertará unha vez por persoa aspirante e só poderán cambiar de nomeamento en virtude de mellora de emprego unha única vez durante o período que se manteña a lista de agarda. A competencia para a xestión administrativa e ordinaria das bolsas de emprego correspóndelle ao servizo ou unidade administrativa que teña atribuída a xestión de persoal/RR. HH; cuxo persoal asumirá os trámites operativos e materias pertinentes. Garantirase aos interesados a posibilidade de acceso/información respecto da bolsa de emprego vixente en cada momento, mediante os medios que o fagan posible e con adecuación, en todo caso, ás previsións/limitacións normativas aplicables ao respecto do dereito de acceso á información pública e da protección de datos de carácter persoal. E isto sen prexuízo das atribucións resolutorias que, segundo o previsto nestas bases, así como na normativa de réxime local, lle correspondan á Alcaldía ou ao órgano competente correspondente. O tribunal queda autorizado para resolvelas dúbidas que se presenten e adoptar os acordos necesarios para a boa orde do proceso selectivo en todo o non previsto nestas bases.1. A persoa aspirante finalmente seleccionada e nomeada para a cobertura da vacante convocada quedará suxeita, dende o momento da súa toma de posesión, ao réxime legal de incompatibilidades do persoal ao servizo das administracións públicas vixente e aplicable en cada momento.2. Mediante Resolución da alcaldía ditaranse as normas e instrucións precisas para o desenvolvemento do proceso selectivo que poidan resultar necesarias por motivos de prevención e saúde pública derivados da pandemia da COVID-19. A Resolución de alcaldía que aproba as presentes bases pon fin á vía administrativa e contra a mesma poderase interpoñer recurso contencioso-administrativo ante os xulgados do contencioso administrativo, no prazo de dous meses contados dende o día seguinte ao da publicación do anuncio do proceso selectivo no boletín oficial da provincia da Coruña, segundo o art.46.1 da Lei 29/1998 de 13 de xullo da xurisdición contencioso-administrativa. Así mesmo, poderase interpoñer recurso potestativo de reposición ante o alcalde-presidente, no prazo dun mes contado a partir do día seguinte ao da publicación do anuncio do proceso selectivo no boletín oficial da provincia da Coruña (artigos 123, 124 e 30 da Lei 39/2015, do 1 de outubro, do procedemento administrativo común das administracións públicas). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (artigo 123 da Lei 39/2015, do 1 de outubro, do procedemento administrativo común das administracións públicas). D./D.ª _____________________________________________________________________, con DNI _____________________ e domicilio en _____________________________________________________, n.º _____, piso _____ C. P. ______________, da localidade ___________________________________________________, con teléfono ___________________________, e correo electrónico _________________________________________________________ -Que desexo participar no proceso selectivo convocado polo Concello de Fene para a creación dunha lista de aspirantes a técnico/a de xestión, para ser nomeado/a como funcionario/a interino/a, de prazas do grupo: A; subgrupo: A2; escala: administración xeral/especial; subescala: técnica. -Que declaro, baixo a miña responsabilidade, reunir todos os requisitos esixidos para poder participar no antedito proceso selectivo (referidos á data de finalización do prazo sinalado para a presentación desta solicitude), segundo o previsto na base terceira das bases reguladoras, que coñezo e acepto; declarando, asemade, a veracidade do que aquí expoño, así como dos datos que figuran nesta instancia, comprométome a xustificalo documentalmente cando así sexa requirido. Polo exposto, SOLICITO: Ser admitido/a ao dito proceso selectivo, achegando, para estes efectos, a seguinte documentación: • Copia do DNI, ou pasaporte. • Copia de documento acreditativo de estar en posesión, ou en condicións de obtelo na data na que remate o prazo de presentación de solicitudes, do título de ______________________________________________________ • Copia de documento acreditativo de estar en posesión, ou en condicións de obtelo na data na que remate o prazo de presentación de solicitudes, do CELGA 4 (ou equivalentes). • Si ____ • Non ____ • Documentos acreditativos dos seguintes méritos aos efectos da súa valoración na fase de concurso: 1.2. 3. Fene, _____ de ____________________ de 2019. Asdo. ……………………………………………. AO ALCALDE DO CONCELLO DE FENE 1. A Constitución española de 1.978: proceso de elaboración. Estrutura e principios xerais. O Estado Social e Democrático de Dereito. A reforma da Constitución. Valores superiores do ordenamento constitucional. Os principios fundamentais da Constitución. A soberanía. A división de poderes. A representación política. A participación política. Dereitos fundamentais e liberdades públicas. Garantías legais, xurisdicionais e institucionais. A suspensión dos dereitos e liberdades. O Defensor do Pobo. O Tribunal Constitucional.2. A organización territorial do Estado na Constitución Española. O Estado autonómico. A autonomía das nacionalidades e rexións. A autonomía local na Constitución e a súa garantía institucional.3. O Estatuto de autonomía de Galicia: estrutura e contido. A reforma do Estatuto de autonomía: supostos de reforma e procedementos. As institucións de autogoberno de Galicia: descrición. Sede. O Parlamento de Galicia: carácter e funcións. Composición e funcionamento do Parlamento. O Pleno e as comisións: clases. A Deputación permanente: funcións. Réxime de sesións. Adopción de acordos.4. O réxime local español: Significado e evolución histórica. A administración local na Constitución. A Carta Europea de Autonomía Local. A garantía institucional da autonomía local. Clases de entidades locais. O municipio: concepto, elementos e competencias. Competencias propias, compartidas e delegadas. Os servizos mínimos. A reserva de servizos.5. A organización municipal. Órganos necesarios e órganos complementarios. O Pleno. O Alcalde. Os tenentes de Alcalde. A Xunta de Goberno Local. Competencias de cada un deles. A participación dos veciños na xestión municipal. Réximes especiais. O funcionamento dos órganos colexiados locais. Convocatoria e orde do día. Requisitos de constitución. Votacións. Actas e certificados de acordos.6. A potestade regulamentaria local. Ordenanzas e Regulamentos. Definición. Clases. Procedemento de elaboración e aprobación. Os bandos.7. As fontes do dereito administrativo. A constitución. A Lei. Disposicións do Goberno con forza de Lei: Decretos-Leis e Decretos Lexislativos. O Regulamento: concepto, caracteres e clases. Límites dos Regulamentos. Regulamentos ilegais.8. A Administración pública no ordenamento español. A personalidade xurídica da administración pública. Clases de administracións públicas. Principios de actuación da Administración Pública: eficacia, xerarquía, descentralización, desconcentración e coordinación.9. O procedemento administrativo: concepto e clases. Os principios xerais do procedemento administrativo. As normas reguladoras. Dimensión temporal do procedemento administrativo: días hábiles e cómputo de prazos. A recepción e rexistro de documentos. Fases do procedemento administrativo xeral. Especial incidencia sobre as diferentes maneiras de terminación do mesmo. O silencio administrativo.10. Os dereitos das persoas na normativa reguladora do procedemento administrativo común.11. O acto administrativo. Concepto, clases e elementos. A eficacia dos actos administrativos. O principio de autotutela declarativa. A notificación: contido, prazo e práctica. A publicación. A invalidez do acto administrativo. Actos supostos de nulidade de pleno dereito e de anulabilidade. O principio de conservación do acto administrativo. A revisión de actos e disposicións pola propia Administración. A acción de nulidade, procedemento, límites. Efectos. A declaración de lesividade. A revocación de actos. A rectificación de erros materiais e de feito.12. Os recursos administrativos: concepto e clases. As reclamacións previas á vía xudicial.13. A Lei 40/2015, de 1 de outubro, de Réxime Xurídico do Sector Público: Disposicións xerais e principios de actuación e funcionamento do sector público.14. Os contratos das Administracións Aúblicas: Normativa aplicable. Lei de contratos do Sector Público: Disposicións xerais. Réxime xurídico dos contratos das administracións públicas: administrativos, especiais e privados. Requisitos dos contratos da Administración contratante. Entes incluídos e excluídos do ámbito da Lei de Contratos. O órgano de contratación: Especial referencia á Administración Local. Procedemento de contratación: Especial referencia á administración local. O contratista: Capacidade, solvencia, prohibicións, clasificación.15. Os contratos das Administracións Públicas: Xestión orzamentaria e do gasto na Administración Local. Garantías; danos, prexuízos e penalidades económicas; indemnizacións e multas; liquidacións económicas derivadas da finalización ou resolución dos contratos.16. A administración electrónica. Normativa de aplicación. Instrumentos para o acceso electrónico ás Administracións Públicas: Sedes electrónicas, canles e puntos de acceso, identificación e autenticación. A xestión electrónica dos procedementos administrativos: rexistros, comunicacións e notificacións electrónicas. Esquema Nacional de Seguridade. Esquema Nacional de Interoperatividade. Instrumentos para a cooperación entre Administracións Públicas en materia de Administración Electrónica. Órganos. Infraestruturas e servizos comúns. Plataformas de validación e interconexión de redes.17. A Lei 19/2013, de 9 de decembro, de transparencia, acceso á información pública e bo goberno. A transparencia da actividade pública. Dereito de acceso a información pública: réxime, solicitude, tramitación e resolución, recursos. Bo goberno: ámbito de aplicación, principios, infraccións e sancións, órgano competente e procedemento, prescrición. O Consello de Transparencia e Bo Goberno: funcións.18. A protección de datos de carácter persoal. Normativa reguladora. Principios informadores e dereitos das persoas en materia de protección de datos. A axencia española de protección de datos.19. O Dereito Financeiro: Concepto e contido. A Facenda pública na Constitución. As fontes do Dereito Financeiro. O Dereito Orzamentario: concepto e contido. Principios orzamentarios.20. Os tributos: concepto, natureza e clases. A Lei Xeral Tributaria: estrutura. Disposicións xerais do ordenamento tributario: principios xerais: especial referencia ós contados na Constitución. Normas tributarias. A relación xurídico-tributaria. As obrigas tributarias. Os dereitos e garantías dos obrigados tributarios. Feito impoñible. Non suxeición e exención. Devengo. Prescrición.21. O sistema tributario español. Harmonización fiscal comunitaria. Especial referencia aos impostos sobre a renda e sobre o valor engadido.22. Os obrigados tributarios, clases, sucesores, responsables solidarios e subsidiarios. A capacidade de obrar. Representación. Domicilio fiscal. A declaración censal. O deber de expedir en entregar factura de empresarios e profesionais.23. Base impoñible: concepto, clases e métodos de determinación. Base liquidable. Tipo de gravame: concepto e clases:. A débeda tributaria: concepto e compoñentes da mesma.24. Procedemento de xestión tributaria. A liquidación. A declaración tributaria. A consulta tributaria. A proba. Notificacións.25. A extinción da obriga tributaria. O pago: Requisitos, medios e efectos. A imputación de pagos. Outras formas de extinción: Prescrición. Compensación. Condonación. Insolvencia.26. Texto refundido da Lei Reguladora das Facendas Locais: 27. A recadación nas Entidades Locais. Órganos de recadación. A delegación da recadación municipal noutras entidades locais. A colaboración en materia de recadación.28. Procedemento de recadación en período voluntario. Especial referencia á recadación dos tributos de retribución periódica e cobramento por recibo. Aprazamento e fraccionamento.29. Procedemento de recadación en período executivo. Procedemento de constrinximento. Carácter do Procedemento. Iniciación. Embargo de bens e dereitos. Enaxenación. Remate do procedemento. Tercerías. Procedemento fronte a responsables e sucesores.30. O orzamento xeral das Entidades Locais: Concepto e contido. As bases de execución do orzamento. A elaboración e aprobación do orzamento xeral. A prórroga orzamentaria.31. A estrutura dos Orzamentos das Entidades Locais: Normas aplicables; clasificación de gastos e ingresos.32. Os créditos do orzamento de gastos: Delimitación. Situación. Aplicación orzamentaria. Niveis de vinculación xurídica.33. As modificacións de crédito: Clases. Concepto. financiamento. Tramitación.34. A execución do orzamento de gastos e de ingresos. Fases. Os pagos a xustificar. Os anticipos de caixa fixa. Os gastos de carácter plurianual. A tramitación anticipada de gastos.35. Os proxectos de gasto. Os gastos con financiamento afectado. As desviacións de financiamento: Concepto, cálculo e incidencia nas magnitudes resultantes da liquidación.36. A liquidación do orzamento. Tramitación. Os remanentes de crédito. O resultado orzamentario. O remanente de tesourería. Remanente de tesourería para gastos con financiación afectada. Remanente de tesourería para gastos xerais.37. A tesourería das entidades locais. Réxime xurídico. O principio de unidade de caixa. Funcións da tesourería. Organización e situación dos fondos. A realización dos pagos. O estado de conciliación.38. A planificación financeira. O plan de disposición de fondos. A rentabilización dos excedentes de tesourería. O risco de tipos de interese nas operacións financeiras.39. O sistema de contabilidade da Administración Local: Normativa reguladora, rexímenes contables. Especial análise do modelo normal. Documentos e libros contables.40. A conta xeral das Entidades Locais. Os estados e contas anuais e anexos da Entidade Local e os seus organismos autónomos: Contido e xustificación. As contas das sociedades mercantís. Tramitación da Conta Xeral.41. O control interno da actividade económico-financeira das entidades locais e dos seus entes dependentes. A función interventora: Ámbito subxectivo. Ámbito obxectivo e modalidades. Os reparos. Os controles financeiros de eficacia e eficiencia.42. O control externo da actividade económico-financeira. A fiscalización das entidades locais polo tribunal de contas e os órganos de control das Comunidades Autónomas.43. Os recursos das Facendas Locais. Recursos dos Municipios. Recursos das Provincias. Recursos de outras entidades locais. Os ingresos de dereito privado. As subvencións e outros ingresos de dereito público.44. Participación dos Municipios e Provincias nos tributos do Estado e das Comunidades Autónomas. Cooperación do Estado e das Comunidades Autónomas nas inversións das Entidades Locais. Os fondos da Unión europea para Entidades Locais.45. O Crédito Local. Clases de operacións de crédito. Natureza xurídica dos contratos. Tramitación. As operacións de crédito a medio e longo prazo. Finalidade. Duración. Competencia. Límites e requisitos. Concesión de avales polas Entidades Locais.46. Os tributos locais: Principios. A potestade regulamentaria das entidades locais en materia tributaria: Contido das ordenanzas fiscais. Tramitación e réxime de impugnación dos actos de imposición e ordenación dos tributos.47. A xestión, inspección e recadación dos recursos locais. A revisión en vía administrativa. Xestión e recadación de recursos por conta de outros entes públicos.48. O Imposto sobre Bens Inmobles. Natureza. Feito Impoñible. Suxeito Pasivo. Exencións e bonificacións. Base Impoñible. Base Liquidable. Cota. Devengo. Período Impositivo. Xestión Catastral. Xestión Tributaria. Inspección Catastral.49. O Imposto sobre Actividades Económicas. Natureza. Feito Impoñible. Suxeito Pasivo. Exencións. Cota: Tarifas. Devengo e período impositivo. Xestión censal. Xestión tributaria. Inspección Censal.50. O Imposto sobre Vehículos de Tracción Mecánica. Natureza. Feito Impoñible. Suxeito Pasivo. Base Impoñible. Cota. Devengo. Xestión.51. O Imposto sobre Construcións, Instalacións e Obras. Natureza. Feito Impoñible. Suxeito Pasivo. Base Impoñible. Cota. Devengo. Xestión.52. O Imposto sobre o Incremento do Valor dos Terreos de Natureza Urbana. Natureza. Feito Impoñible. Suxeito Pasivo. Base Impoñible. Cota. Devengo. Xestión.53. As taxas e prezos públicos: Réxime xurídico. As taxas. Concepto. Feito Impoñible. Suxeito Pasivo. Devengo. Base Impoñible. Tipo de gravame. Débeda tributaria. Os prezos públicos. Concepto. Obrigados ao pago. Contía. Devengo.54. As contribucións especiais. Concepto. Criterios de reparto. Anticipo e aprazamento de cotas. Colaboración Cidadá. Cotas de urbanización.55. A actividade subvencional das Entidades Locais: Regulación. Procedementos de concesión de subvencións. Especial análise do procedemento de concorrencia competitiva. Beneficiarios de subvencións. Xustificación de subvencións. Infraccións e sancións en materia de subvencións.56. O persoal ó servizo das corporacións locais: Clases e réxime xurídico. A función pública local: Clases de funcionarios locais. Os instrumentos de ordenación de persoal: cadro de persoal e relacións de postos de traballo. Os instrumentos reguladores dos recursos humanos: Oferta de emprego, plans de emprego e outros sistemas de racionalización.57. O acceso ós empregos locais, principios reguladores. Requisitos. Sistemas selectivos. A extinción da condición de empregado público. O réxime de provisión de postos de traballo. As situacións administrativas dos funcionarios locais.58. Dereitos dos funcionarios públicos. Retribucións. Licencias e permisos. Dereitos sindicais e de representación. Deberes dos funcionarios públicos. Responsabilidade. Incompatibilidade. Réxime disciplinario.59. Persoal laboral: Réxime xurídico. Tipos de contratos laborais. Extinción da relación laboral.60. Seguridade Social. Cotización e recadación. Acción protectora. Prestacións.61. Xestión dos servizos públicos: Formas de xestión; directa e indirecta. Cambios nas formas de xestión: supostos e procedemento.62. Os bens das entidades locais: Marco legal aplicable. Clasificación. Prerrogativas e potestades das entidades locais en relación cos seus bens. Cambio de clasificación, desafectación, enaxenación, adquisición e venda dos bens municipais; supostos e procedemento. O inventario municipal de bens”. SEGUNDO.- Convocar o proceso selectivo para a creación dunha lista de aspirantes a técnico/a de xestión, para ser nomeado/a como funcionario/a interino/a, de prazas do grupo: A; subgrupo: A2; escala: administración xeral/especial; subescala: técnica. O prazo de presentación de instancias será de 7 días naturais contados a partir do seguinte ao da publicación das presentes bases no Boletín Oficial da Provincia.” Asinado dixitalmente polo alcalde Juventino José Trigo Rey o 10 de febreiro de 2021.